Document ID: /roh_data/filtered/fineweb-2-filterrobots_roh.jsonl.gz/73402

Rapports annuals
2015 Las sfidas cuntinueschan
La nova lescha da radio e televisiun (LRTV) è vegnida acceptada, las sfidas a reguard las discussiuns sur dal service public cuntinueschan dentant. La SRG SSR ha stuì realisar in impurtant program da spargn sco consequenza ad ina decisiun dal Tribunal federal areguard la taglia sin la plivalur. La nova pagina internet SRG.R è vegnida lantschada, ella sa basa sin la pagina da la SRG.D Svizra tudestga. Cun la dieta naziunala ha la SRG.R ospità in'occurrenza naziunala da la SRG SSR cul tema "La contribuziun da la SRG SSR a la democrazia".
2014 Sa preparar per las sfidas
Suenter la clamada da Mariano Tschuor en la direcziun generala da la SRG a Berna, ha la suprastanza SRG SSR Svizra Rumantscha (SRG.R) fatg la procedura da tscherna. Ella ha proponì d’eleger Ladina Heimgartner da Scuol sco nova directurada RTR. Il cussegl d’administraziun ha acceptà la proposta e Ladina Heimgartner ha surpiglià il timun da RTR il prim d’avust 2014.